Siemens

Siemens AG er et verdensomspennende tysk industrikonsern, særlig kjent som produsent av elektronikkprodukter og forbruksvarer. Det ble grunnlagt i 1847 i Berlin av Werner von Siemens, og har idag hovedsete i München. Selskapet omsatte i 2004 for over 75 milliarder euro, og har ca.  ansatte over hele verden. Med sine mange datterselskaper er Siemens AG et av Tysklands største selskaper, og produserer nesten alt innen elektroteknikk, fra lyspærer og mobiltelefoner til kraftverk og lyntog. Omsetningen i 2007 var på nesten 72,4 milliarder euro, noe som tilsvarte 579 milliarder kroner.

Siemens har etablert seg som en global aktør som utvikler høyteknologiske og innovative løsninger for industri, energi, byer og helse. Selskapet er (per 2024) verdens største leverandør av bærekraftige og miljøvennlige løsninger, og over 40 prosent av omsetningen på 78 milliarder euro kommer fra virksomhetens grønne portefølje.

Siemens ble etablert i Norge i 1898, men hadde allerede levert elektrisk belysning og installasjoner ved flere fabrikker, tresliperier og telefonsentraler. Det første elektriske lysanlegget i Norge ble forøvrig installert av Siemens ved Lisleby Brug ved Fredrikstad allerede i 1877. Den norske virksomheten til Siemens har om lag 2000 medarbeidere fordelt på 18 lokasjoner og omsetter for om lag 5 milliarder kroner. I Norge hadde selskapet sitt hovedkontor på Linderud i Oslo, plassert i store markante røde bygg tegnet av arkitekten Siri Jemtland. I dag har Siemens et nyere bygg noen meter vest for det tidligere hovedkontoret.

Siemens Et landemerke i dalbunnen, Oppdag Groruddalen

Selskapet omfatter også Siemens Business Services (SBS), som leverer IT-systemer og -applikasjoner for bedrifter og offentlige organisasjoner.

 Mobiltelefoner 
Siemens Mobile var lenge en stor produsent av mobiltelefoner. Produksjonen gikk imidlertid med store underskudd utover i 2000-årene, og i 2005 tok det taiwanske selskapet BenQ over mobiltelefonproduksjonen til Siemens AG. Mobiltelefonene gikk under navnet BenQ-Siemens, se for eksempel Benq-Siemens EF81.

 Skandaler 

I tidsrommet 2004–2008 ble Siemens-konsernet rammet av en rekke korrupsjons- og bedrageriskandaler.

I Norge avslørte den tidligere Siemens-økonomen Per-Yngve Monsen at selskapet urettmessig hadde tatt seg for godt betalt fra Det norske forsvaret. Selskapet hadde fakturert over 60 millioner kroner for mye i forbindelse med en dataleveranse. For dette ble selskapet ilagt en bot på 9 millioner av Økokrim.«Forelegg Siemens» , Økokrim.no: 11. desember 2007

I Tyskland ble flere ledere dømt for omfattende korrupsjon over hele verden. Dette var den største korrupsjonsskandalen noensinne i Tyskland.Gaasemyr, Magne (15. november 2008): «Korrupsjon kan koste Siemens 16 milliarder», Bergens Tidende

Referanser

 Eksterne lenker 

 Siemens.no
 NRK Brennpunkt om bedrageriet mot det norske forsvaret
 Der Spiegels omtale av de internasjonale bestikkelsene


Kategori:Tyske industriselskaper
Kategori:Elektronikkselskaper
Kategori:München
Kategori:Linderud
Kategori:Selskaper etablert i 1847
Kategori:Selskaper notert på Frankfurt-børsen
Kategori:Selskaper notert på New York Stock Exchange
Kategori:Varemerker
Kategori:Næringsliv i Berlin
Kategori:Næringsliv i Bayern
Kategori:Tyske IT-selskaper